|  |
| --- |
| **Republika e Kosovës****Republika Kosova-Republic of Kosovo***Qeveria - Vlada - Government*  |
| *Ministria e Administrimit të Pushtetit Lokal**Ministarstvo Administracije Lokalne Samouprave**Ministry of Local Government Administration*  |



**THIRRJE PËR APLIKIM TË ANËTARIT TË SHOQËRISË CIVILE PËR KOMITETIN E AUDITIMIT NË MINISTRINË E ADMINISTRIMIT TË PUSHTETIT LOKAL**

Ministria e Administrimit të Pushtetit Lokal (MAPL) është duke kërkuar një përfaqësues të shoqërisë civile për të qenë pjesë e Komitetit të Auditimit (KA) në Ministrinë e Administrimit të Pushtetit Lokal.

Komiteti i Auditimit, është organ i pavarur këshillëdhënës për udhëheqësin e MAPL-së dhe mbështetës për auditorët e brendshëm themeluar në përputhje me Ligjin Nr. 06/L-021 për kontrollin e brendshëm të financave publike, Kapitulli III, neni 20 dhe Udhëzimit Administrativ MF-Nr. 01/2019 për themelimin dhe funksionimin e Komitetit të Auditimit në Subjektet e Sektorit Publik.

Ministria e Administrimit të Pushtetit Lokal, është në proces të ndryshim – plotësimit të përbërjes së këtij komiteti edhe me një anëtar në cilësinë e kryesuesit të KA-së.

**Me këtë thirrje kërkojmë që kandidatët që aplikojnë të plotësojnë këto kritere:**

1. Të kenë përvojë të dëshmuar në fushën përkatëse për të paktën 2 vite;
2. Të jenë të angazhuar në një organizatë të shoqërisë civile e cila për të paktën 2 vite të fundit ka fushë të veçantë të veprimtarisë fushën përkatëse (kontabilitetit, auditimit dhe administratës publike).

**Për të nominuar një kandidat/e, OSHC-ja duhet të dorëzojë dokumentet e mëposhtme:**

1. Një CV të kandidatit/es së nominuar;
2. Letër motivimi (max. 1 faqe) si dëshmi për përvojën e tyre në njërën nga këto fusha:

Financa, Kontabilitet, Auditim të brendshëm, Auditim të jashtëm, Menaxhim të Rrezikut, Legjislacion dhe Teknologji Informative;

1. Certifikatën e regjistrimit të OJQ-së ose një dokument që dëshmon aktivitetin e rrjetit jo-formal;

Dokumentet e kompletuara duhet të dorëzohen përmes email: blerdon.pajaziti@rks-gov.net.

Për të reflektuar diversitetin shoqëror dhe të shoqërisë civile në Kosovë, inkurajohet nominimi i femrave, anëtarëve të komuniteteve jo-shumicë dhe grupeve të nën përfaqësuara.

**Ky anëtar do të kompenzohet me meditje gjatë realizimit të mbledhjeve të Komitetit të Audtimit, sipas legjislacionit në fuqi.**

**Afati për dorëzimin e dokumenteve është data 13.04.2021 ora 16:00.**